**ΤΟ 6ο ΓΥΜΝΑΣΙΟ ΥΠΟΔΕΧΕΤΑΙ ΤΟ 5ο ΓΕΛ**

**ΟΙ ΝΕΟΙ ΜΑΘΑΙΝΟΥΝ ΑΠΟ ΤΟΥΣ … ΠΑΛΙΟΥΣ**

**ΕΥΧΑΡΙΣΤΗΡΙΑ ΕΠΙΣΤΟΛΗ ΠΡΟΣ ΤΗΝ ΟΜΑΔΑ ΣΧΟΛΙΚΗΣ ΔΙΑΜΕΣΟΛΑΒΗΣΗΣ ΤΟΥ 5ου ΓΕΛ ΒΕΡΟΙΑΣ**

**ΣΥΝΕΡΓΑΣΙΑ ΣΧΟΛΕΙΩΝ ΜΕ ΣΤΟΧΟ ΤΗΝ ΠΡΟΛΗΨΗ ΦΑΙΝΟΜΕΝΩΝ ΒΙΑΣ**

Τα Μέσα Μαζικής Ενημέρωσης κατακλύζονται από ειδήσεις διαφωνιών μεταξύ μαθητών που καταλήγουν συχνά σε φαινόμενα άγριου bulling. Το 6ο Γυμνάσιο Βέροιας πραγματοποιεί τα πρώτα του βήματα στο χώρο της σχολικής διαμεσολάβησης δημιουργώντας μια ομάδα «μαθητών-διαμεσολαβητών» υπό την καθοδήγηση των καθηγητών τους και με σκοπό την πρόληψη παρόμοιων φαινομένων. Στο πλαίσιο αυτό προσκλήθηκε η αντίστοιχη ομάδα του 5ου ΓΕΛ Βέροιας για μια συνάντηση ενημερωτικού χαρακτήρα. Χάρη στην πολυετή εμπειρία τους απάντησαν σε ερωτήσεις και φώτισαν άγνωστες πλευρές του θέματος, ενέπνευσαν τους μαθητές του Γυμνασίου και τους καλλιέργησαν την πεποίθηση πως οι διαφορές όχι μόνο αντιμετωπίζονται, αλλά μπορούν και να οδηγήσουν σε ισχυρούς δεσμούς μεταξύ των … αντιπάλων. Κορυφαία στιγμή της δράσης ήταν όταν οι μαθητές του 5ου ΓΕΛ δραματοποίησαν πιθανά σενάρια σχολικής διαμεσολάβησης, εντυπωσιάζοντας τους μαθητές του Γυμνασίου∙ η δραματοποίηση κατέδειξε με σαφήνεια τους κανόνες που διέπουν τη διαμεσολάβηση και τις μεθόδους με τις οποίες πρέπει αυτή να εφαρμόζεται. Ως Ομάδα Σχολικής Διαμεσολάβησης του 6ου Γυμνασίου νιώθουμε την ανάγκη να ευχαριστήσουμε τους καθηγητές και τους μαθητές του 5ου ΓΕΛ που ανταποκρίθηκαν άμεσα στην πρόσκλησή μας και μας πρόσφεραν την πολύτιμη βοήθειά τους στα πρώτα μας βήματα!

Η Ομάδα Σχολικής Διαμεσολάβησης του 6ου Γυμνασίου